title: Εκτελεστικός κανονισμός (ΕΕ) αριθ. 352/2013 της Επιτροπής, της 17ης Απριλίου 2013 , σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Ιουνίου 2013 έως την 31η Αυγούστου 2013

text:
               18.4.2013

               EL

               Επίσημη Εφημερίδα της Ευρωπαϊκής Ένωσης

               L 108/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 352/2013 ΤΗΣ ΕΠΙΤΡΟΠΉΣ
   της 17ης Απριλίου 2013
   σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Ιουνίου 2013 έως την 31η Αυγούστου 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 341/2007 της Επιτροπής (3) αφορά το άνοιγμα και τον τρόπο διαχείρισης δασμολογικών ποσοστώσεων και καθιερώνει σύστημα πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες.

               (2)

               Οι ποσότητες για τις οποίες υποβλήθηκαν αιτήσεις πιστοποιητικών «A» από παραδοσιακούς εισαγωγείς και από νέους εισαγωγείς κατά τη διάρκεια των πρώτων επτά ημερών του μήνα Απριλίου 2013, δυνάμει του άρθρου 10 παράγραφος 1 του κανονισμού (ΕΚ) αριθ. 341/2007, υπερβαίνουν τις διαθέσιμες ποσότητες για τα προϊόντα καταγωγής Κίνας.

               (3)

               Πρέπει, συνεπώς, να καθοριστεί, σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006, σε ποιον βαθμό μπορούν να ικανοποιηθούν οι αιτήσεις πιστοποιητικών «A» που διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Απριλίου 2013, κατ’ εφαρμογή του άρθρου 12 του κανονισμού (ΕΚ) αριθ. 341/2007.

               (4)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αιτήσεις πιστοποιητικών εισαγωγής «A» που υποβλήθηκαν δυνάμει του άρθρου 10 παράγραφος 1 του κανονισμού (ΕΚ) αριθ. 341/2007 κατά τη διάρκεια των εφτά πρώτων ημερών του μήνα Απριλίου 2013 και διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Απριλίου 2013 ικανοποιούνται με βάση τα ποσοστά των αιτούμενων ποσοτήτων που αναφέρονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Απριλίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 90 της 30.3.2007, σ. 12.

      ΠΑΡΑΡΤΗΜΑ

                  Καταγωγή

                  Αύξων αριθμός

                  Συντελεστής κατανομής

                  Αργεντινή

                              —

                              Παραδοσιακοί εισαγωγείς

                  09.4104

                  X

                              —

                              Νέοι εισαγωγείς

                  09.4099

                  X

                  Κίνα

                              —

                              Παραδοσιακοί εισαγωγείς

                  09.4105

                  45,999909 %

                              —

                              Νέοι εισαγωγείς

                  09.4100

                  0,406555 %

                  Άλλες τρίτες χώρες

                              —

                              Παραδοσιακοί εισαγωγείς

                  09.4106

                  —

                              —

                              Νέοι εισαγωγείς

                  09.4102

                  100 %

                  «X»: Για την καταγωγή αυτή, δεν υπάρχει δασμολογική ποσόστωση για την ενλόγω υποπερίοδο
                  «—»: Δεν διαβιβάστηκε στην Επιτροπή καμία αίτηση πιστοποιητικού.


title: Εκτελεστικός κανονισμός (ΕΕ) αριθ. 920/2014 του Συμβουλίου, της 21ης Αυγούστου 2014 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               26.8.2014

               EL

               Επίσημη Εφημερίδα της Ευρωπαϊκής Ένωσης

               L 252/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 920/2014 ΤΟΥ ΣΥΜΒΟΥΛΊΟΥ
   της 21ης Αυγούστου 2014
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «Συνδυασμένη Ονοματολογία», η οποία παρατίθεται στο παράρτημα I του εν λόγω κανονισμού.

               (2)

               Η κατάταξη των τεμαχίων σάρκας ψαριών ως φιλέτα η άλλη σάρκα ψαριών της κλάσης 0304 της Συνδυασμένης Ονοματολογίας εξαρτάται από το αν τα εν λόγω τεμάχια μπορούν να προσδιοριστούν ότι προέρχονται από φιλέτα ψαριών.

               (3)

               Ο όρος «loins» χρησιμοποιείται ως συνώνυμο για φιλέτα μεγάλων ψαριών στη Συνδυασμένη Ονοματολογία. Δεδομένου ότι η κλάση 1604 της Συνδυασμένης Ονοματολογίας, η οποία καλύπτει τα παρασκευάσματα και τις κονσέρβες ψαριών, περιλαμβάνει παραπομπή στα «φιλέτα που ονομάζονται loins», παρόμοια παραπομπή, όσον αφορά τα ψάρια, θα πρέπει επίσης να περιληφθεί στο κεφάλαιο 3 της Συνδυασμένης Ονοματολογίας..

               (4)

               Λαμβανομένης υπόψη της ανατομίας των μεγάλων ψαριών όπως ο τόνος (του γένους Thunnus), ο ξιφίας (Xiphias gladius), μάρλιν και ιστιοφόροι (της οικογένειας Istiophoridae), καθώς και οι ωκεάνιοι καρχαρίες (Hexanchus griseus· Cetorhinus maximus· οικογένεια Alopiidae· Rhincodon typus· οικογένεια Carcharhinidae· οικογένεια Sphyrnidae; οικογένεια Isuridae), από κάθε ψάρι λαμβάνονται κατ' ανώτατο όριο τέσσερα σχετικά μεγάλα φιλέτα ψαριών (από την δεξιά και αριστερή πλευρά καθώς και από την άνω και κάτω πλευρά).

               (5)

               Προκειμένου να εξασφαλιστεί η ομοιόμορφη εφαρμογή της Συνδυασμένης Ονοματολογίας, η κατάταξη των φιλέτων ψαριών που αναφέρονται ως «loins» (έστω και κομμένα σε τεμάχια) και λαμβάνονται από μεγάλα ψάρια, στην κλάση 0304, θα πρέπει να αποσαφηνιστεί.

               (6)

               Για τον λόγο αυτό θα πρέπει να προστεθεί συμπληρωματική σημείωση στο δεύτερο μέρος κεφάλαιο 3 της Συνδυασμένης Ονοματολογίας, ώστε να διασφαλιστεί η ενιαία ερμηνεία της σε ολόκληρη την Ένωση.

               (7)

               Συνεπώς, θα πρέπει να τροποποιηθεί αναλόγως το παράρτημα I του κανονισμού (ΕΟΚ) αριθ. 2658/87.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο δεύτερο μέρος κεφάλαιο 3 της Συνδυασμένης Ονοματολογίας που παρατίθεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη συμπληρωματική σημείωση 2:

                  «2.

                  Για τους σκοπούς των διακρίσεων της Σ.Ο που αναφέρονται στο τρίτο εδάφιο, ο όρος “φιλέτα” περιλαμβάνει “loins”, δηλαδή τις λωρίδες σάρκας που απαρτίζουν την άνω ή την κάτω, τη δεξιά ή την αριστερή πλευρά του ψαριού, εφόσον έχουν αφαιρεθεί το κεφάλι, τα εντόσθια, τα πτερύγια (νωτιαία, εδρικά, ουραία, κοιλιακά, θωρακικά) και τα οστά (σπονδυλική στήλη ή ραχοκοκαλιά, κοιλιακά ή πλευρικά οστά, βραγχιακά ή υοειδή οστά κ.λπ.).
                  Η κατάταξη των προϊόντων αυτών ως φιλέτα δεν επηρεάζεται από την κοπή τους σε τεμάχια, υπό την προϋπόθεση ότι μπορεί να διαπιστωθεί ότι τα εν λόγω τεμάχια προέρχονται από φιλέτα.
                  Οι διατάξεις των δύο πρώτων εδαφίων ισχύουν για τα ακόλουθα ψάρια:

                              α)

                              τόνος (του γένους Thunnus) των διακρίσεων 0304 49 90 και 0304 87 00,

                              β)

                              ξιφίας (Xiphias gladius) των διακρίσεων 0304 45 00 και 0304 84 00,

                              γ)

                              μάρλιν και ιστιοφόροι (της οικογένειας Istiophoridae) των διακρίσεων 0304 49 90 και 0304 89 90,

                              δ)

                              ωκεάνιοι καρχαρίες (Hexanchus griseus· Cetorhinus maximus οικογένεια Alopiidae Rhincodon typus·οικογένεια Carcharhinidae·οικογένεια Sphyrnidae·οικογένεια Isuridae) των διακρίσεων 0304 49 90 και 0304 89 59.»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21ης Αυγούστου 2014.

            Για την Επιτροπή,

            εξ ονόματος του Προέδρου,

         Karel DE GUCHT

            Μέλος της Επιτροπής

      (1)  ΕΕ L 256 της 7.9.1987, σ. 1.


title: Εκτελεστικός κανονισμός (ΕΕ) αριθ. 298/2012 της Επιτροπής, της 2ας Απριλίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 298/2012 ΤΗΣ ΕΠΙΤΡΟΠΉΣ
   της 2ας Απριλίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτή νέες υποδιαιρέσεις και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Σύμφωνα με τους γενικούς αυτούς κανόνες, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι, με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί 60 ημέρες, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο 60 ημερών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Απριλίου 2012.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Είδος με μορφή ενδύματος χωρίς μανίκια, προοριζόμενο να καλύπτει το άνω μέρος του σώματος, το οποίο προς τα κάτω φθάνει μέχρι μετά το ισχίο. Το είδος κατασκευάζεται από τρία τεμάχια υφάσματος, που ενώνονται μεταξύ τους με ραφή. Κάθε τεμάχιο υφάσματος αποτελείται από τρεις στρώσεις, δύο εξωτερικές στρώσεις υφάσματος από συνθετικές ή τεχνητές ίνες (νάιλον) και από εσωτερική στρώση για προστασία κατά της ακτινοβολίας, κατασκευασμένη από μείγμα σκόνης αντιμονίου, σκόνης βολφραμίου και ενός πολυμερούς. Οι τρείς στρώσεις είναι ραμμένες μεταξύ τους με κορδέλα κατά μήκος όλων των άκρων τους με τοποθέτηση κορδέλας.
                  Τα δύο μπροστινά τεμάχια υφάσματος αλληλεπικαλύπτονται πλήρως, από τα αριστερά προς τα δεξιά. Τα δύο μπροστινά τεμάχια υφάσματος συγκρατούνται μεταξύ του με δύο φαρδιές επιμήκεις κατακόρυφες ταινίες τύπου Velcro εμπρός προς τα κάτω και με δύο μικρότερου μήκους ταινίες τύπου Velcro στους ώμους. Η μπροστινή σύνδεση ενισχύεται δεξιά με τρεις σούστες. Το είδος έχει στρογγυλή λαιμόκοψη, τσέπη στη θέση του στήθους αριστερά και παραγεμισμένους ώμους.
                  (προστατευτικά ενδύματα εργασίας)
                  (Βλέπε φωτογραφίες αριθ. 659 A και B) (1)

                  6211 33 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 7(ε) στο τμήμα XI, τη σημείωση 8 στο κεφάλαιο 62 και το κείμενο των κωδικών ΣΟ 6211, 6211 33 και 6211 33 10.
                  Το είδος προορίζεται να φέρεται ως προστατευτικό ένδυμα κατά της ακτινοβολίας σε επαγγελματικές δραστηριότητες εντός περιβάλλοντος ακτίνων Χ. Πρέπει να θεωρείται ως ένδυμα εργασίας, εφόσον προορίζεται να φέρεται μόνον ή κυρίως για να παρέχει προστασία σε άλλη ενδυμασία και/ή σε πρόσωπα κατά τη διάρκεια βιομηχανικών, επαγγελματικών ή οικιακών εργασιών (βλέπε επίσης τις επεξηγηματικές σημειώσεις στη συνδυασμένη ονοματολογία στο κεφάλαιο 62, γενικά, παράγραφος 4).
                  Οι στολές για την προστασία από την ακτινοβολία περιλαμβάνονται στην κλάση 6210 του τμήματος XI (βλέπε επίσης την επεξηγηματική σημείωση του εναρμονισμένου συστήματος στην κλάση 6110 δεύτερη παράγραφος). Ωστόσο, εφόσον το είδος δεν είναι κατασκευασμένο από υφάσματα των κλάσεων 5602, 5603, 5903, 5906 ή 5907, αποκλείεται η κατάταξη στην υπόψη κλάση.
                  Δεδομένης της γενικής μορφής του είδους ως ενδύματος, του σχήματός του και του υφαντικού υλικού από το οποίο είναι κατασκευασμένες οι δύο εξωτερικές στρώσεις, αποκλείεται η κατάταξη με βάση την εσωτερική στρώση του είδους. Συνεπώς, αποκλείεται η κατάταξη στην κλάση ΣΟ 8110 90 00.
                  Συνεπώς, το είδος πρέπει να καταταχθεί στον κωδικό ΣΟ 6211 33 10 ως ένδυμα εργασίας.

         (1)  Οι φωτογραφίες έχουν καθαρά ενημερωτικό χαρακτήρα.


title: Εκτελεστικός κανονισμός (ΕΕ) αριθ. 539/2012 της Επιτροπής, της 22ας Ιουνίου 2012 , για τον καθορισμό του μέγιστου ποσού της ενίσχυσης που χορηγείται στην ιδιωτική αποθεματοποίηση ελαιολάδου στο πλαίσιο του διαγωνισμού που προκηρύχτηκε με τον εκτελεστικό κανονισμό (ΕΕ) αριθ. 430/2012

text:
               23.6.2012

               EL

               Επίσημη Εφημερίδα της Ευρωπαϊκής Ένωσης

               L 164/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 539/2012 ΤΗΣ ΕΠΙΤΡΟΠΉΣ
   της 22ας Ιουνίου 2012
   για τον καθορισμό του μέγιστου ποσού της ενίσχυσης που χορηγείται στην ιδιωτική αποθεματοποίηση ελαιολάδου στο πλαίσιο του διαγωνισμού που προκηρύχτηκε με τον εκτελεστικό κανονισμό (ΕΕ) αριθ. 430/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχείο δ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 430/2012 της Επιτροπής, της 22ας Μαΐου 2012, σχετικά με την προκήρυξη διαγωνισμού για την ενίσχυση στην ιδιωτική αποθεματοποίηση ελαιολάδου (2) προβλέπει δύο υποπεριόδους διαγωνισμού.

               (2)

               Σύμφωνα με το άρθρο 13 παράγραφος 1 του κανονισμού (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (3), βάσει των προσφορών που κοινοποιούνται από τα κράτη μέλη, η Επιτροπή είτε καθορίζει μέγιστο ποσό της ενίσχυσης ή δεν καθορίζει μέγιστο ποσό της ενίσχυσης.

               (3)

               Βάσει των προσφορών που υποβάλλονται ως απάντηση στον πρώτο επιμέρους διαγωνισμό, κρίνεται σκόπιμο να καθοριστεί το μέγιστο ποσό της ενίσχυσης στην ιδιωτική αποθεματοποίηση ελαιολάδου για την υποπερίοδο διαγωνισμού που λήγει στις 19 Ιουνίου 2012. Ο καθορισμός του εν λόγω μέγιστου ποσού της ενίσχυσης οδηγεί σε υπέρβαση της συνολικής διαθέσιμης ποσότητας που αναφέρεται στο άρθρο 1 παράγραφος 2 του εκτελεστικού κανονισμού (ΕΕ) αριθ. 430/2012. Συνεπώς, σύμφωνα με το άρθρο 13 παράγραφος 2 του κανονισμού (ΕΚ) αριθ. 826/2008, η Επιτροπή καθορίζει συντελεστή κατανομής ο οποίος ισχύει για τις προσφορές που έχουν κατατεθεί στο επίπεδο της μέγιστης ενίσχυσης, ώστε να τηρηθεί η διαθέσιμη συνολική ποσότητα.

               (4)

               Για να δοθεί ένα γρήγορο σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την υποπερίοδο διαγωνισμού που λήγει στις 19 Ιουνίου 2012 στο πλαίσιο του διαγωνισμού που προκηρύχτηκε με τον εκτελεστικό κανονισμό (ΕΕ) αριθ. 430/2012, το μέγιστο ποσό της ενίσχυσης για το ελαιόλαδο καθορίζεται στο παράρτημα του παρόντος κανονισμού.
   2.   Ο συντελεστής κατανομής 73,37992 % εφαρμόζεται στις προσφορές που έχουν κατατεθεί στο επίπεδο της μέγιστης ενίσχυσης.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 132 της 23.5.2012, σ. 13.

      (3)  ΕΕ L 223 της 21.8.2008, σ. 3.

      ΠΑΡΑΡΤΗΜΑ

                  Προϊόν

                  Μέγιστο ποσό της ενίσχυσης
                  (EUR/τόνο/ημέρα)

                  Εξαιρετικό παρθένο ελαιόλαδο

                  0,00

                  Παρθένο ελαιόλαδο

                  0,64


title: Εκτελεστικός κανονισμός (ΕΕ) 2015/587 της Επιτροπής, της 26ης Μαρτίου 2015 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Salpicão de Melgaço (ΠΓΕ)]

text:
               15.4.2015

               EL

               Επίσημη Εφημερίδα της Ευρωπαϊκής Ένωσης

               L 98/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/587 ΤΗΣ ΕΠΙΤΡΟΠΉΣ
   της 26ης Μαρτίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Salpicão de Melgaço (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση για την καταχώριση της ονομασίας «Salpicão de Melgaço» που κατέθεσε η Πορτογαλία, δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Salpicão de Melgaço» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Salpicão de Melgaço» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 422 της 25.11.2014, σ. 8.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2016/1391 της Επιτροπής, της 17ης Αυγούστου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               L 223/60

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1391 ΤΗΣ ΕΠΙΤΡΟΠΉΣ
   της 17ης Αυγούστου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Αυγούστου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  153,9

                  ZZ

                  153,9

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  189,9

                  CL

                  133,5

                  MA

                  99,8

                  TR

                  156,0

                  UY

                  201,5

                  ZA

                  170,1

                  ZZ

                  158,5

                  0806 10 10

                  EG

                  224,7

                  TR

                  150,9

                  ZZ

                  187,8

                  0808 10 80

                  AR

                  106,2

                  BR

                  102,1

                  CL

                  114,8

                  CN

                  125,7

                  NZ

                  129,4

                  US

                  141,5

                  UY

                  93,8

                  ZA

                  91,2

                  ZZ

                  113,1

                  0808 30 90

                  AR

                  118,0

                  CL

                  142,9

                  TR

                  145,3

                  ZA

                  118,7

                  ZZ

                  131,2

                  0809 30 10 , 0809 30 90

                  TR

                  122,9

                  ZZ

                  122,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/120 της Επιτροπής, της 24ης Ιανουαρίου 2017, σχετικά με τις παρεκκλίσεις από τους κανόνες καταγωγής που θεσπίζονται στο παράρτημα II της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από τον Ισημερινό

text:
               25.1.2017

               EL

               Επίσημη Εφημερίδα της Ευρωπαϊκής Ένωσης

               L 19/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/120 ΤΗΣ ΕΠΙΤΡΟΠΉΣ
   της 24ης Ιανουαρίου 2017
   σχετικά με τις παρεκκλίσεις από τους κανόνες καταγωγής που θεσπίζονται στο παράρτημα II της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από τον Ισημερινό
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 58 παράγραφος 1,
   Εκτιμώντας τα ακόλουθα:

               (1)

               Με την απόφαση (ΕΕ) 2016/2369 (2) το Συμβούλιο ενέκρινε την υπογραφή, εξ ονόματος της Ένωσης, του πρωτοκόλλου προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, ώστε να ληφθεί υπόψη η προσχώρηση του Ισημερινού (εφεξής «το πρωτόκολλο»). Σύμφωνα με την απόφαση (ΕΕ) 2016/2369, το πρωτόκολλο εφαρμόζεται προσωρινά έως ότου ολοκληρωθούν οι διαδικασίες για τη σύναψή του. Το πρωτόκολλο εφαρμόζεται προσωρινά από την 1η Ιανουαρίου 2017.

               (2)

               Το παράρτημα II της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (εφεξής «η συμφωνία»), αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας. Για ορισμένα προϊόντα, το προσάρτημα 2Α του εν λόγω παραρτήματος προβλέπει παρεκκλίσεις από τους κανόνες καταγωγής που ορίζονται στο εν λόγω παράρτημα, στο πλαίσιο ετήσιων ποσοστώσεων. Ως εκ τούτου, είναι αναγκαίο να καθοριστούν οι όροι για την εφαρμογή των εν λόγω παρεκκλίσεων για τις εισαγωγές από τον Ισημερινό.

               (3)

               Η Επιτροπή θα πρέπει να διαχειρίζεται τις ποσοστώσεις που καθορίζονται στο προσάρτημα 2Α του παραρτήματος II της συμφωνίας βάσει της χρονολογικής σειράς των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία σύμφωνα με τον εκτελεστικό κανονισμό (ΕΕ) 2015/2447 της Επιτροπής (3).

               (4)

               Το δικαίωμα υπαγωγής στις δασμολογικές παραχωρήσεις θα πρέπει να υπόκειται στην προσκόμιση των σχετικών πιστοποιητικών καταγωγής στις τελωνειακές αρχές.

               (5)

               Για να διασφαλιστεί η ομαλή εφαρμογή του συστήματος ποσοστώσεων που θεσπίζεται με το πρωτόκολλο, ο παρών κανονισμός θα πρέπει να αρχίσει να εφαρμόζεται από την ίδια ημερομηνία με εκείνη της προσωρινής εφαρμογής του πρωτοκόλλου.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι παρεκκλίσεις από τους κανόνες καταγωγής που θεσπίζονται στο προσάρτημα 2Α του παραρτήματος II της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (εφεξής «η συμφωνία»), εφαρμόζονται στο πλαίσιο των ποσοστώσεων που καθορίζονται στο παράρτημα του παρόντος κανονισμού.
   Άρθρο 2
   Για να τύχουν των παρεκκλίσεων που προβλέπονται στο άρθρο 1, τα προϊόντα που απαριθμούνται στο παράρτημα συνοδεύονται από πιστοποιητικό καταγωγής, όπως ορίζεται στο παράρτημα II της συμφωνίας.
   Άρθρο 3
   Η Επιτροπή διαχειρίζεται τις ποσοστώσεις που καθορίζονται στο παράρτημα, σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιανουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 269 της 10.10.2013, σ. 1.

      (2)  Απόφαση (ΕΕ) 2016/2369 του Συμβουλίου, της 11ης Νοεμβρίου 2016, για την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, για να ληφθεί υπόψη η προσχώρηση του Ισημερινού (ΕΕ L 356 της 24.12.2016, σ. 1).

      (3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

      ΠΑΡΑΡΤΗΜΑ
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των προϊόντων θεωρείται ότι έχει μόνον ενδεικτική αξία. Το προτιμησιακό καθεστώς καθορίζεται, στο πλαίσιο του παρόντος παραρτήματος, από τους κωδικούς ΣΟ, όπως αυτοί ορίζονται κατά τη χρονική στιγμή θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  Περιγραφή των προϊόντων

                  Περίοδος ποσόστωσης

                  Όγκος ποσόστωσης (σε τόνους καθαρού βάρους, εκτός αν ορίζεται άλλως)

                  09.7501

                  3920

                  Άλλες πλάκες, φύλλα, μεμβράνες, ταινίες και λουρίδες, από πλαστικές ύλες μη κυψελώδεις, μη ενισχυμένες ούτε με απανωτές στρώσεις, ούτε όμοια συνδυασμένες με άλλες ύλες, χωρίς υπόθεμα

                  1.1.-31.12.

                  15 000

                  09.7502

                  6108 22 00

                  Σλιπ και κιλότες για γυναίκες ή κορίτσια, πλεκτά, από συνθετικές ή τεχνητές ίνες

                  1.1.-31.12.

                  200

                  09.7503

                  6112 31

                  Μαγιό, κιλότες και σλιπ μπάνιου, για άντρες ή αγόρια, πλεκτά, από συνθετικές ίνες

                  1.1.-31.12.

                  25

                  09.7504

                  6112 41

                  Μαγιό, κιλότες και σλιπ μπάνιου, για γυναίκες ή κορίτσια, πλεκτά, από συνθετικές ίνες

                  1.1.-31.12.

                  100

                  09.7505

                  6115 10

                  Κολάν (κάλτσες-κιλότες), κάλτσες, μισές-κάλτσες με διαβάθμιση πίεσης (π.χ. κάλτσες φλεβίτιδας), από πλεκτό

                  1.1.-31.12.

                  25

                  09.7506

                  6115 21 00

                  Άλλα κολάν (κάλτσες-κιλότες), από συνθετικές ίνες, με τίτλο σε απλά νήματα λιγότερο των 67 decitex, από πλεκτό

                  1.1.-31.12.

                  40

                  09.7507

                  6115 22 00

                  Άλλα κολάν (κάλτσες-κιλότες), από συνθετικές ίνες, με τίτλο σε απλά νήματα 67 decitex ή περισσότερο, από πλεκτό

                  1.1.-31.12.

                  15

                  09.7508

                  6115 30

                  Άλλες κάλτσες και μισές-κάλτσες, για γυναίκες, με τίτλο σε απλά νήματα λιγότερο των 67 decitex, από πλεκτό

                  1.1.-31.12.

                  25

                  09.7509

                  6115 96

                  Άλλα, από συνθετικές ίνες, από πλεκτό

                  1.1.-31.12.

                  175

                  09.7510

                  7321

                  Θερμάστρες, λέβητες με εστία, μαγειρεία (στα οποία περιλαμβάνονται και αυτά που μπορούν να χρησιμοποιηθούν βοηθητικά για την κεντρική θέρμανση), σχάρες ψησίματος (μπάρμπεκιου), μαγκάλια, καμινέτα υγραερίου, θερμαντήρες φαγητών και παρόμοιες μη ηλεκτρικές συσκευές, για οικιακή χρήση, καθώς και τα μέρη τους, από χυτοσίδηρο, σίδηρο ή χάλυβα

                  1.1.-31.12.

                  20 000  τεμάχια

                  09.7511

                  7323

                  Είδη οικιακής χρήσης ή οικιακής οικονομίας και τα μέρη τους, από χυτοσίδηρο, σίδηρο ή χάλυβα· Μαλλί από σίδηρο ή χάλυβα (ατσαλόμαλλο)· Σπόγγοι, πατσαβούρες, γάντια και παρόμοια είδη για τον καθαρισμό, τη στίλβωση ή ανάλογες χρήσεις, από σίδηρο ή χάλυβα

                  1.1.-31.12.

                  50 000

                  09.7512

                  7325

                  Άλλα τεχνουργήματα χυτά από χυτοσίδηρο, σίδηρο ή χάλυβα

                  1.1.-31.12.

                  50 000


title: Εκτελεστικός κανονισμός (ΕΕ) 2017/1496 της Επιτροπής, της 23ης Αυγούστου 2017, για τη μη ανανέωση της έγκρισης της δραστικής ουσίας DPX KE 459 (flupyrsulfuron-methyl), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
               24.8.2017

               EL

               Επίσημη Εφημερίδα της Ευρωπαϊκής Ένωσης

               L 218/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1496 ΤΗΣ ΕΠΙΤΡΟΠΉΣ
   της 23ης Αυγούστου 2017
   για τη μη ανανέωση της έγκρισης της δραστικής ουσίας DPX KE 459 (flupyrsulfuron-methyl), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 20 παράγραφος 1 και το άρθρο 78 παράγραφος 2,
   Εκτιμώντας τα ακόλουθα:

               (1)

               H οδηγία 2001/49/ΕΚ της Επιτροπής (2) περιέλαβε την DPX KE 459 (flupyrsulfuron-methyl) ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3).

               (2)

               Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και παρατίθενται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

               (3)

               Η έγκριση της δραστικής ουσίας DPX KE 459 (flupyrsulfuron-methyl), όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, λήγει στις 30 Ιουνίου 2018.

               (4)

               Υποβλήθηκε αίτηση για την ανανέωση της καταχώρισης της ουσίας DPX KE 459 (flupyrsulfuron-methyl) στο παράρτημα I της οδηγίας 91/414/ΕΟΚ, σύμφωνα με το άρθρο 4 του κανονισμού (ΕΕ) αριθ. 1141/2010 της Επιτροπής (5), εντός της χρονικής περιόδου που ορίζεται στο εν λόγω άρθρο.

               (5)

               Ο αιτών υπέβαλε τους συμπληρωματικούς φακέλους που απαιτούνται σύμφωνα με το άρθρο 9 του κανονισμού (ΕΕ) αριθ. 1141/2010. Το κράτος μέλος-εισηγητής διαπίστωσε ότι η αίτηση ήταν πλήρης.

               (6)

               Το κράτος μέλος-εισηγητής εκπόνησε έκθεση αξιολόγησης της ανανέωσης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων («η Αρχή») και στην Επιτροπή στις 17 Σεπτεμβρίου 2013.

               (7)

               Η Αρχή κοινοποίησε την έκθεση αξιολόγησης της ανανέωσης στον αιτούντα και στα κράτη μέλη για την υποβολή παρατηρήσεων και διαβίβασε τις παρατηρήσεις που έλαβε στην Επιτροπή. Επίσης, η Αρχή κατέστησε τον συμπληρωματικό συνοπτικό φάκελο διαθέσιμο στο κοινό.

               (8)

               Στις 30 Σεπτεμβρίου 2016 η Αρχή κοινοποίησε στην Επιτροπή το συμπέρασμά της (6) σχετικά με το αν η ουσία DPX KE 459 (flupyrsulfuron-methyl) μπορεί να αναμένεται ότι θα πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Με βάση τις μελέτες που αξιολογήθηκαν, η Αρχή κατέληξε στο συμπέρασμα ότι η μητρική ουσία έχει ορισμένες εγγενείς τοξικολογικές ιδιότητες, ιδίως όσον αφορά την ικανότητα καρκινογένεσης και τοξικότητας για την αναπαραγωγή. Κατά την άποψη της Αρχής, αυτές οι πληροφορίες επαρκούν για να δικαιολογηθεί η ταξινόμηση της ουσίας ως καρκινογόνου κατηγορίας 2 και ως τοξικής για την αναπαραγωγή κατηγορίας 2, σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (7). Η Αρχή κατέληξε στο συμπέρασμα ότι υπάρχει μεγάλη πιθανότητα οι αντιπροσωπευτικές χρήσεις που αξιολογήθηκαν να οδηγήσουν σε έκθεση των υπόγειων υδάτων η οποία να υπερβαίνει το παραμετρικό όριο των 0,1 μg/L για το πόσιμο νερό από αρκετούς μεταβολίτες της ουσίας DPX KE 459 (flupyrsulfuron-methyl) σε καταστάσεις που αντιπροσωπεύονται από όλα τα συναφή σενάρια για τα υπόγεια ύδατα.

               (9)

               Ανεξαρτήτως της ταξινόμησης που πρότεινε η Αρχή, λόγω των εγγενών τοξικολογικών ιδιοτήτων της μητρικής ουσίας που αποτυπώνονται στις μελέτες, ιδίως σε σχέση με την ικανότητα καρκινογένεσης και τοξικότητας για την αναπαραγωγή, η παρουσία των μεταβολιτών στα υπόγεια ύδατα είναι ιδιαίτερα ανησυχητική, αφού δεν έχει αποδειχτεί ότι οι μεταβολίτες αυτοί δεν έχουν τις ίδιες εγγενείς ιδιότητες. Ως εκ τούτου, επί του παρόντος δεν είναι δυνατόν να διαπιστωθεί με βεβαιότητα ότι η παρουσία των μεταβολιτών στα υπόγεια ύδατα δεν θα επιφέρει μη αποδεκτές επιπτώσεις στα υπόγεια ύδατα και επιβλαβείς επιπτώσεις στην ανθρώπινη υγεία.

               (10)

               Επιπλέον, η Αρχή κατέληξε στο συμπέρασμα ότι η αξιολόγηση σχετικά με την έκθεση των υπόγειων υδάτων δεν ήταν δυνατόν να οριστικοποιηθεί με βάση τα διαθέσιμα στοιχεία για τον μεταβολίτη IN-JE127, το γονιδιοτοξικό δυναμικό του οποίου δεν μπορεί να αποκλειστεί.

               (11)

               Δεδομένης της αβεβαιότητας για την παρουσία του εν λόγω μεταβολίτη στα υπόγεια ύδατα, οι μη αποδεκτές επιδράσεις στα υπόγεια ύδατα και οι επιβλαβείς επιπτώσεις στην ανθρώπινη υγεία δεν μπορούν επί του παρόντος να εξαιρεθούν.

               (12)

               Επιπλέον, η Αρχή κατέληξε στο συμπέρασμα ότι υπάρχει υψηλός κίνδυνος για τους υδρόβιους οργανισμούς, ιδίως για τα φύκια και τα υδρόβια φυτά, από την έκθεση στην ουσία DPX KE 459 (flupyrsulfuron-methyl).

               (13)

               Με βάση αυτούς τους κινδύνους που περιγράφονται στις αιτιολογικές σκέψεις 9, 11 και 12, δεν έχει αποδειχθεί, όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος, ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Ως εκ τούτου, κρίνεται σκόπιμο να μην ανανεωθεί η έγκριση της ουσίας DPX KE 459 (flupyrsulfuron-methyl), σύμφωνα με το άρθρο 20 παράγραφος 1 στοιχείο β) του εν λόγω κανονισμού.

               (14)

               Δεδομένων των κινδύνων που εκτίθενται λεπτομερώς στις αιτιολογικές σκέψεις 9, 11 και 12, δεν εφαρμόζεται η παρέκκλιση που προβλέπεται στο άρθρο 4 παράγραφος 7 του κανονισμού (ΕΚ) αριθ. 1107/2009. Η εφαρμογή της παρέκκλισης αυτής αποκλείεται επίσης, επειδή δεν έχει αποδειχθεί η εκπλήρωση κανενός από τα κριτήρια που αναφέρονται στα σημεία 3.6.3, 3.6.4, 3.6.5 ή 3.8.2 του παραρτήματος II του κανονισμού (ΕΚ) αριθ. 1107/2009.

               (15)

               Η Επιτροπή κάλεσε τον αιτούντα να υποβάλει τις παρατηρήσεις του σχετικά με το συμπέρασμα της Αρχής και, σύμφωνα με το άρθρο 17 παράγραφος 1 του κανονισμού (ΕΕ) αριθ. 1141/2010, σχετικά με το σχέδιο της έκθεσης επανεξέτασης. Ο αιτών υπέβαλε τις παρατηρήσεις του, οι οποίες εξετάστηκαν προσεκτικά.

               (16)

               Ωστόσο, παρά τα επιχειρήματα που προέβαλε ο αιτών, δεν κατέστη δυνατό να αρθούν οι λόγοι ανησυχίας σχετικά με την ουσία.

               (17)

               Θα πρέπει να δοθεί χρόνος στα κράτη μέλη ώστε να ανακαλέσουν τις εγκρίσεις για τα φυτοπροστατευτικά προϊόντα που περιέχουν την ουσία DPX KE 459 (flupyrsulfuron-methyl).

               (18)

               Για τα φυτοπροστατευτικά προϊόντα που περιέχουν την ουσία DPX KE 459 (flupyrsulfuron-methyl), στις περιπτώσεις που τα κράτη μέλη θα χορηγήσουν κάποια περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο στις 13 Δεκεμβρίου 2018.

               (19)

               Ο παρών κανονισμός δεν θίγει τη δυνατότητα εκ νέου υποβολής αίτησης για την έγκριση της ουσίας DPX KE 459 (flupyrsulfuron-methyl) σύμφωνα με το άρθρο 7 του κανονισμού (ΕΚ) αριθ. 1107/2009.

               (20)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μη ανανέωση έγκρισης δραστικής ουσίας
   Η έγκριση της δραστικής ουσίας DPX KE 459 (flupyrsulfuron-methyl) δεν ανανεώνεται.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 19 σχετικά με την ουσία DPX KE 459 (flupyrsulfuron-methyl) απαλείφεται.
   Άρθρο 3
   Μεταβατικά μέτρα
   Τα κράτη μέλη αποσύρουν τις άδειες φυτοπροστατευτικών προϊόντων που περιέχουν την ουσία DPX KE 459 (flupyrsulfuron-methyl) ως δραστική ουσία, το αργότερο έως τις 13 Δεκεμβρίου 2017.
   Άρθρο 4
   Περίοδος χάριτος
   Η περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η βραχύτερη δυνατή και λήγει το αργότερο στις 13 Δεκεμβρίου 2018.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Οδηγία 2001/49/ΕΚ της Επιτροπής, της 28ης Ιουνίου 2001, για την τροποποίηση του παραρτήματος I της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθεί η DPX ΚΕ 459 (flupyrsulfuron methyl) ως δραστική ουσία (ΕΕ L 176 της 29.6.2001, σ. 61).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (5)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

      (6)  ΕFSA (Ευρωπαϊκή Αρχή για την Ασφάλεια των Τροφίμων), 2014. Conclusion on the peer review of the pesticide risk assessment of the active substance flupyrsulfuron (variant evaluated flupyrsulfuron-methyl-sodium) [Συμπέρασμα σχετικά με την εξέταση από ομοτίμους της εκτίμησης επικινδυνότητας φυτοφαρμάκων όσον αφορά τη δραστική ουσία flupyrsulfuron (αξιολογήθηκε η παραλλαγή flupyrsulfuron-methyl-sodium)]. EFSA Journal 2014·12(11):3881, 86 σελίδες, doi:10.2903/j.efsa.2014.3881.

      (7)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).


title: Εκτελεστικός κανονισμός (ΕΕ) 2017/557 της Επιτροπής, της 24ης Μαρτίου 2017, για την 263η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

text:
               25.3.2017

               EL

               Επίσημη Εφημερίδα της Ευρωπαϊκής Ένωσης

               L 80/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/557 ΤΗΣ ΕΠΙΤΡΟΠΉΣ
   της 24ης Μαρτίου 2017
   για την 263η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 21 Μαρτίου 2017, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει δύο καταχωρίσεις στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαρτίου 2017.

            Για την Επιτροπή,

            εξ ονόματος του Προέδρου,

            Αναπληρωτής Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Τα στοιχεία ταυτοποίησης για τις ακόλουθες καταχωρίσεις υπό τον τίτλο «Φυσικά πρόσωπα» στο παράρτημα I του κανονισμού (ΕΚ) αριθ. 881/2002 τροποποιούνται ως εξής:

                  α)

                  «Ri'ad Muhammad Hasan Muhammad Hijazi (άλλως α) Hijazi, Raed M. β) Al-Hawen, Abu-Ahmad γ) Al-Shahid, Abu-Ahmad δ) Raed Muhammad Hasan Muhammad Hijazi, ε) Al-Maghribi, Rashid (the Moroccan) στ) Al-Amriki, Abu-Ahmad (Ο Αμερικανός). Ημερομηνία γέννησης: 30.12.1968. Τόπος γέννησης: Καλιφόρνια, Ηνωμένες Πολιτείες Αμερικής. Υπηκοότητα: Ιορδανός. Αριθ. καταχώρισης στα εθνικά μητρώα: 9681029476. Άλλες πληροφορίες: α) Αριθμός κοινωνικής ασφάλισης στις Ηνωμένες Πολιτείες 548-91-5411· β) Υπό κράτηση στην Ιορδανία από τον Μαρτίου 2010· γ) Όνομα πατρός: Mohammad Hijazi. Όνομα μητρός: Sakina. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.» αντικαθίσταται από το ακόλουθο κείμενο:
                  «Raed Muhammad Hasan Muhammad Hijazi [άλλως α) Raed M. Hijazi, β) Ri'ad Muhammad Hasan Muhammad Hijazi (όπως είχε καταχωριστεί προηγουμένως), γ) Rashid Al-Maghribi (ο Μαροκινός), δ) Abu-Ahmad Al-Amriki (ο Αμερικανός), ε) Abu-Ahmad Al-Hawen, στ) Abu-Ahmad Al-Shahid]. Ημερομηνία γέννησης: 30.12.1968. Τόπος γέννησης: Καλιφόρνια, Ηνωμένες Πολιτείες Αμερικής. Υπηκοότητα: α) Ιορδανική β) Αμερικανική. Αριθμός εθνικής ταυτότητας: Αριθμός Ιορδανικής εθνικής ταυτότητας 9681029476. Άλλες πληροφορίες: α) Αριθμός εθνικής ασφάλισης ΗΠΑ 548-91-5411, β) Όνομα πατρός: Mohammad Hijazi. Όνομα μητρός: Sakina. Ημερομηνία καταχώρισης που αναφέρεται στο άρθρο 7δ παράγραφος 2 στοιχείο θ): 17.10.2001.»

                  β)

                  «Merai Zoghbai (άλλως α) Mohamed Lebachir, β) Meri Albdelfattah Zgbye, γ) Zoghbai Merai Abdul Fattah, δ) Lazrag Faraj, ε) Larzg Ben Ila, (h) Muhammed El Besir, στ) F'raji di Singapore, ζ) F'raji il Libico, η) Farag, θ) Fredj). Ημερομηνία γέννησης: α) 4.4.1969, β) 4.4.1960, γ) 4.6.1960, δ) 13.11.1960, ε) 11.8.1960, στ) 13.11.1960, ζ) 14.1.1968. Τόπος γέννησης: α) Bengasi, Λιβύη, β) Bendasi, Λιβύη γ) Μαρόκο δ) Λιβύη. Άλλες πληροφορίες: Μέλος της Libyan Islamic Fighting Group. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 2.8.2006.» αντικαθίσταται από το ακόλουθο κείμενο:
                  «Merai Abdefattah Khalil Zoghbi [άλλως α) Mohamed Lebachir, β) Meri Albdelfattah Zgbye, γ) Zoghbai Merai Abdul Fattah, δ) Lazrag Faraj, ε) Larzg Ben Ila, στ) Muhammed El Besir, ζ) F'raji di Singapore, η) F'raji il Libico, θ) Farag, ι) Fredj), ια) Merai Zoghbai (όπως είχε καταχωριστεί προηγουμένως)]. Ημερομηνία γέννησης: α) 4.4.1969, β) 4.4.1960, γ) 4.6.1960, δ) 13.11.1960, ε) 14.1.1968, στ) 11.8.1960. Τόπος γέννησης: α) Bengasi, Λιβύη, β) Bendasi, Λιβύη, γ) Μαρόκο, δ) Λιβύη. Υπηκοότητα: Λιβυκή. Άλλες πληροφορίες: Υιός του Wanisa Abdessalam. Ημερομηνία καταχώρισης που αναφέρεται στο άρθρο 7δ παράγραφος 2 στοιχείο θ): 2.8.2006.»


title: Εκτελεστικός κανονισμός (ΕΕ) 2016/2243 της Επιτροπής, της 13ης Δεκεμβρίου 2016, για την τροποποίηση του κανονισμού (ΕΚ) αριθ. 341/2007 όσον αφορά τη δασμολογική ποσόστωση εισαγωγής για το σκόρδο καταγωγής Κίνας

text:
               14.12.2016

               EL

               Επίσημη Εφημερίδα της Ευρωπαϊκής Ένωσης

               L 339/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2243 ΤΗΣ ΕΠΙΤΡΟΠΉΣ
   της 13ης Δεκεμβρίου 2016
   για την τροποποίηση του κανονισμού (ΕΚ) αριθ. 341/2007 όσον αφορά τη δασμολογική ποσόστωση εισαγωγής για το σκόρδο καταγωγής Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 341/2007 της Επιτροπής (2) προβλέπει το άνοιγμα και τον τρόπο διαχείρισης δασμολογικών ποσοστώσεων για τα σκόρδα του κωδικού ΣΟ 0703 20 00 και ορισμένα άλλα γεωργικά προϊόντα που εισάγονται από τρίτες χώρες.

               (2)

               Η συμφωνία που συνήφθη υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, η οποία εγκρίθηκε με την απόφαση (ΕΕ) 2016/243 του Συμβουλίου (3), προβλέπει την αύξηση κατά 2 150 τόνους της δασμολογικής ποσόστωσης της Ένωσης για το σκόρδο καταγωγής Κίνας.

               (3)

               Η αύξηση της δασμολογικής ποσόστωσης θα πρέπει να αποτυπωθεί στο παράρτημα I του κανονισμού (ΕΚ) αριθ. 341/2007. Ως εκ τούτου, ο κανονισμός (ΕΚ) αριθ. 341/2007 θα πρέπει να τροποποιηθεί αναλόγως.

               (4)

               Δεδομένου ότι η συμφωνία μεταξύ της Ευρωπαϊκής Ένωσης και της Λαϊκής Δημοκρατίας της Κίνας εγκρίθηκε από το Συμβούλιο στις 18 Οκτωβρίου 2016 (4), οι εισαγωγείς θα μπορούσαν να έχουν πρόσβαση στις αυξημένες ποσότητες από την τέταρτη υποπερίοδο της περιόδου δασμολογικής ποσόστωσης εισαγωγής 2016/2017. Το άρθρο 10 παράγραφος 1 του κανονισμού (ΕΚ) αριθ. 341/2007 προβλέπει ότι οι εισαγωγείς οφείλουν να υποβάλλουν τις αιτήσεις τους για την έκδοση πιστοποιητικών εισαγωγής κατά τη διάρκεια των πρώτων επτά ημερών του Ιανουαρίου για την τέταρτη υποπερίοδο. Ως εκ τούτου, είναι σκόπιμο ο παρών κανονισμός να αρχίσει να εφαρμόζεται από την 1η Ιανουαρίου 2017.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 341/2007
   Το παράρτημα I του κανονισμού (ΕΚ) αριθ. 341/2007 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).

      (3)  Απόφαση (ΕΕ) 2016/243 του Συμβουλίου, της 12ης Φεβρουαρίου 2016, για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 45 της 20.2.2016, σ. 12).

      (4)  Απόφαση (ΕΕ) 2016/1885 του Συμβουλίου, της 18ης Οκτωβρίου 2016, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 291 της 26.10.2016, σ. 7).

      ΠΑΡΑΡΤΗΜΑ

            «ΠΑΡΑΡΤΗΜΑ I

               Δασμολογικές ποσοστώσεις που ανοίχτηκαν δυνάμει των αποφάσεων 2001/404/ΕΚ, 2006/398/ΕΚ, 2014/116/ΕΕ και (ΕΕ) 2016/243 για την εισαγωγή σκόρδου του κωδικού ΣΟ 0703 20 00

                        Καταγωγή

                        Αύξων αριθμός

                        Ποσόστωση (σε τόνους)

                        Πρώτη υποπερίοδος (Ιούνιος-Αύγουστος)

                        Δεύτερη υποπερίοδος (Σεπτέμβριος-Νοέμβριος)

                        Τρίτη υποπερίοδος (Δεκέμβριος-Φεβρουάριος)

                        Τέταρτη υποπερίοδος (Μάρτιος-Μάιος)

                        Σύνολο

                           Αργεντινή

                           19 147

                        Παραδοσιακοί εισαγωγείς

                        09.4104

                        —

                        —

                        9 590

                        3 813

                        Νέοι εισαγωγείς

                        09.4099

                        —

                        —

                        4 110

                        1 634

                           Σύνολο

                        —

                        —

                           13 700

                           5 447

                           Κίνα

                           48 225

                        Παραδοσιακοί εισαγωγείς

                        09.4105

                        8 664

                        8 664

                        7 548

                        8 884

                        Νέοι εισαγωγείς

                        09.4100

                        3 713

                        3 713

                        3 233

                        3 806

                           Σύνολο

                           12 377

                           12 377

                           10 781

                           12 690

                           Άλλες τρίτες χώρες

                           6 023

                        Παραδοσιακοί εισαγωγείς

                        09.4106

                        941

                        1 960

                        929

                        386

                        Νέοι εισαγωγείς

                        09.4102

                        403

                        840

                        398

                        166

                           Σύνολο

                           1 344

                           2 800

                           1 327

                           552

                           Σύνολο

                           13 721

                           15 177

                           25 808

                           18 689

                           73 395 »